ట్యాక్స్‌ చెల్లింపుదారులకు ఆదాయపు పన్ను శాఖ షాక్‌!!
- ఆధార్‌ కార్డు.. బ్యాంకు ఖాతాలు.. విదేశీ పర్యటనలు..
- ఈ వివరాలన్నింటినీ ఐటీఆర్‌లో తెలపాల్సిందే
- కొత్త ఆదాయ పన్ను మదింపు ఫారాలు సిద్ధం
- ఈ ఏడాది నుంచే వివరాలు వెల్లడించాలి: ఐటీ శాఖ
న్యూఢిల్లీ: విదేశాలలోని నల్లధనం వెనక్కి తెప్పించడంతో పాటు, దేశీయంగా కూడా
నల్లధన వ్యాప్తిని నివారించేలా కేంద్ర ప్రభుత్వం చర్యలు తీసుకుంటోంది. ఇందులో భాగంగా పన్ను చెల్లింపు దారుల నుంచి మరిన్ని వివరాలను సేకరించాలని ఆదా యపన్ను శాఖ నిర్ణయి ంచింది. ఆదాయ పన్ను చెల్లింపుదారులు ఇకపై దేశీయంగా తమపేరు మీద ఉన్న అన్ని బ్యాంకు ఖాతాల వివరాలను, వారు జరిపిన విదేశీ పర్యటన వివరాలను 2015-16 రిటర్న్స్‌లో సమర్పించాలే చర్యలు తీసుకుంటోంది. నల్లధన వ్యాప్తిని అరికట్టేందుకు గాను ఆదాయపన్ను విధివిధానాల రూపకల్పన విభాగం 'ప్రత్యక్ష పన్నుల బోర్డు' ప్రస్తుత పన్ను మదింపు సంవత్సరానికి కొత్త ఇన్‌కమ్‌ ట్యాక్స్‌ రిటర్న్స్‌ (ఐటీఆర్‌) ఫారాలను నోటిఫై చేసింది. ఇప్పటి వరకు ఉన్న ఐటీఆర్‌ ఫారాలలో చిన్నపాటి మార్పులతో కొత్తగా పన్ను చెల్లింపుదారుల సమగ్ర సమాచారాన్ని రాబట్టేలా వీటిని రూపొందించింది. ఇటీవలే ముగిసిన ఆర్థిక సంవత్సరపు పన్ను చెల్లింపుదారు తాను ఫైల్‌ చేయనున్న ఐటీఆర్‌లో తనకు ఎన్ని బ్యాంకు ఖాతాలు ఉన్నాయి.. దేశంలో ఎక్కుడెక్కడ కొత్త ఖాతాను తెరిచారు లేదా ఖాతాలను రద్దు చేసుకున్నారు తదితర వివరాలతో పాటు 31మార్చి 2015 నాటికి వాటిలో ఉన్న నగదు నిల్వలను కూడా ఐటీఆర్‌-1, ఐటీఆర్‌-2తో పాటు ఆయా ఫారాలలో వెల్లడించాల్సి ఉంటుంది. వీటితో పాటు ఆయా బ్యాంకుల పేర్లు, ఖాతా సంఖ్యలు, చిరునామాలు, బ్యాంకు ఐఎఫ్‌ఎస్‌సీ కోడ్‌ తదితర వివరాలను కొత్త ఫారములలో నింపాల్సి ఉంటుంది. కొత్తగా ఈ ఏడాది నుంచి ఐటీఆర్‌లో పన్ను చెల్లింపుదారు ఆధార్‌ కార్డు సంఖ్యను కూడా నమోదు చేయాల్సి ఉంటుందని ఐటీ శాఖ అధికారి ఒకరు తెలిపారు. విదేశీ పర్యటన విషయాన్ని వస్తే పన్ను చెల్లింపుదారు పాస్‌పోర్టు నంబరు, అది ఎక్కడి నుంచి జారీ చేయబడింది. ఏఏ దేశాలలో పర్యటించారు, అందుకు అయిన ఖర్చుతో పాటు పర్యట నకు సంబం ధించిన వివరా లను సమర్పిం చాల్సి ఉం టుంది. పన్ను చెల్లింపు దారులు విదేశాలలో ఉన్న తమ ఆస్తుల వివరాలను వెల్లడించడాన్ని ఆదాయ పన్ను శాఖ గత ఏడాది నుంచే తప్పనిసరి చేసిన సంగతి తెలిసిందే. కొత్త విధానం ప్రకారం విదేశాలలోని ఆస్తులతో పాటుగా విదేశాలలోని ఇతర వనరుల నుంచి వచ్చే ఆవకాశాలను కూడా వెల్లడించాల్సి ఉంటుందని ఐటీ శాఖ అధికారి ఒకరు తెలిపారు. నల్లధన నియంత్రణ పన్ను చెల్లింపుదారుల సమగ్ర సమాచారాన్ని జత చేయడంలో భాగంగానే తాము ఈ కొత్త నిబంధనలను అమలులోకి తీసుకువస్తున్నట్లు వారు వివరిస్తున్నారు.
మీ స్నేహితులకు రికమెండ్ చెయ్యండి